Prva različica dirkalnika 4CLT je poimenovana po prvo dirki na kateri je nastopil, dirki za Veliko nagrado San Rema v sezoni 1948. Ime se je prijelo predvsem, ker je Alberto Ascari že na debiju dirkalnika tudi zmagal. Nato je do konca sezone Luigi Villoresi dosegel še štiri zmage na pomembnejših dirkah, tudi na dirki najvišjega ranga "Grandes Épreuves" za Veliko nagrado Velike Britanije. Nato ga je nadomestila različica 4CLT/49, kljub temu pa je Louis Chiron z dirkalnikom 4CLT/48 dosegel najboljšo uvrstitev Maseratijevih dirkalnikov na prvenstvenih dirkah Formule 1 v sezoni 1950, ko je dosegel tretje mesto na dirki za Veliko nagrado Monaka. Zadnjič je bil dirkalnik v Formuli 1 uporabljen na dirki za Veliko nagrado Italije v sezoni 1955, ko se moštvu Arzani-Volpini s predelanim dirkalnikom ni uspelo kvalificirati na dirko.